b'\n_START_ARTICLE_\nViisi perhett\xc3\xa4\n_START_PARAGRAPH_\nViideksi perheeksi kutsutaan amerikanitalialaisen mafian t\xc3\xa4rkeimpi\xc3\xa4 rikollisperheit\xc3\xa4, jotka toimivat New Yorkissa. Viiteen perheeseen kuuluvat Bonanno, Colombo, Genovese, Gambino ja Lucchese. Perheill\xc3\xa4 on my\xc3\xb6s vaihtoehtoisia nimityksi\xc3\xa4; esimerkiksi Colombon perhett\xc3\xa4 kutsutaan joskus Profacin perheeksi sen pitk\xc3\xa4aikaisen johtajan Joe Profacin mukaan. N\xc3\xa4m\xc3\xa4 perheet perustivat mafiakomission, joka johtaa Yhdysvaltain Cosa Nostraa ja jakaa alueet eri ryhmittymille.\n_START_SECTION_\nPopulaarikulttuurissa\n_START_PARAGRAPH_\nVuoden 1972 elokuvassa Kummiset\xc3\xa4 viisi perhett\xc3\xa4 hallitsee New Yorkin Cosa Nostraa, mutta niiden nimet poikkesivat alkuper\xc3\xa4isist\xc3\xa4. Elokuvassa perheet olivat Corleone, Tattaglia, Barzini, Cuneo ja Stracci._NEWLINE_Televisiosarjassa Sopranos New Jerseyn DiMeon perheell\xc3\xa4 on tiiviit yhteydet New Yorkin Lupertazzi-perheeseen, joka kuvannee joko Gambinon tai Genovesen perhett\xc3\xa4.'